ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՊԵՏԱԿԱՆ ՄԱՐՄԻՆՆԵՐԻՑ ՍՏԱՑՎԱԾ ԱՌԱՋԱՐԿՈՒԹՅՈՒՆՆԵՐԻ

	1․ ՀՀ ֆինանսների նախարարություն
	15.10.2026թ.

	
	N 01/34-1/26880-2026

	2026 թվականի սեպտեմբերի 14-ի N 43/6/293399-26 գրությամբ ներկայացված` ««Հայաստանի Հանրապետության 2026 թվականի պետական բյուջեի մասին» օրենքում վերաբաշխում, փոփոխություններ և լրացումներ, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու, Հայաստանի Հանրապետության ներքին գործերի նախարարությանը գումար հատկացնելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
Նախագծով նախատեսվում է ՀՀ 2026 թվականի պետական բյուջեով նախատեսված ՀՀ ներքին գործերի նախարարության (այսուհետ՝ Նախարարություն) «1234» ծրագրի «31001. ՀՀ ՆԳՆ տրանսպորտային միջոցներով ապահովվածության բարելավում» միջոցառմանն ուղղել 522,060.0 հազար դրամ, որից 520,800.0 հազար դրամը ՀՀ կառավարության պահուստային ֆոնդի հաշվին: Միաժամանակ, Նախագծով նախատեսվում է Նախարարության ընդհանուր միջոցների շրջանակներում կատարել 322,868.1 հազար դրամի վերաբաշխում, այն ուղղելով հետևյալ ծախսային կարիքներին. 
- 197,526.2 հազար դրամ՝ պետհամարանիշների պատրաստման ծառայությունների ձեռքբերմանը,
- 74,439.2 հազար դրամ՝ գրասենյակային նյութեր և հագուստի ձեռքբերմանը,
-19,999.9 հազար դրամ՝ շենքերի և կառույցների ընթացիկ նորոգմանը և պահպանմանը,
- 17,810.8 հազար դրամ՝ հատուկ նպատակային այլ նյութերի ձեռքբերմանը,
- 5,100.0 հազար դրամ՝ այլ մեքենաներ և սարքավորումների ձեռքբերմանը,
- 6,120.0 հազար դրամ՝ նախագծահետազոտական ծախսերին,
- 612.0 հազար դրամ՝ վարչական ծառայությունների ձեռքբերմանը:
Հարկ է նշել, որ վերաբաշխման շրջանակներում նվազեցումներն առաջարկվում են իրականացնել «1090» ծրագրի «11001. Փրկարար ծառայություններ» (88,871.7 հազար դրամ) և «31002. ՆԳՆ փրկարար ծառայության հրշեջ-փրկարարական գույքի բարելավման ներդրումային ծրագրի իրականացում» (94,166.7 հազար դրամ),  1234 ծրագրի «11001. Ներքին գործերի նախարարության ոլորտի քաղաքականության մշակում, կառավարում, կենտրոնացված միջոցառումներ, մոնիտորինգ և վերահսկողություն» (136,286.1 հազար դրամ) և «11009. Ոստիկանության Գվարդիայի կողմից հասարակական կարգի պահպանություն և հասարակական անվտագության ապահովում, պետական պահպանության ենթակա կարևորագույն նշանակության օբյեկտների պահպանություն» (2,931.5 հազար դրամ) միջոցառումների մի շարք հոդվածներից՝ ի հաշիվ ապրանքների և ծառայությունների գծով տնտեսված միջոցների:
	Այդ կապակցությամբ հայտնում ենք հետևյալը.
1․ Նախագծով նախատեսվող ծախսային կարիքների ֆինանսավորման առաջարկը բյուջեի պլանավորման փուլում չի համարվել առաջնահերթ և չի ներառվել տվյալ տարվա պետական բյուջեի մասին օրենքի՝ լրացուցիչ ծախսերի առաջնահերթությունների հավելվածում (ՀՀ կառավարության 04.12.2025թ. N 1761-Ն որոշման (այսուհետ՝ Որոշում) 38-րդ կետի 7-րդ ենթակետ):







2․ Նախագծով տրանսպորտային սարքավորումների ձեռքբերման ֆինանսավորման աղբյուր է դիտարկվում ՀՀ կառավարության պահուստային ֆոնդը, որի վերաբերյալ հայտնում ենք, որ ՀՀ կառավարության պահուստային ֆոնդում հասանելի ազատ միջոցներ առկա չեն (դրանք ծանրաբեռնված են ստանձնած պարտավորություններով): Վերոգրյալով պայմանավորված՝ առաջարկում ենք ձեռնպահ մնալ նոր նախաձեռնությունների շրջանառումից, իսկ նշված ծախսը ՀՀ կառավարության կողմից առաջնահերթ և հրատապ համարվելու պարագայում՝ վերջինս իրականացնել ՀՀ 2026թ. պետական բյուջեով Նախարարության համար նախատեսված ընդհանուր հատկացումների շրջանակներում՝ ելնելով ոլորտային ծախսերի առաջնահերթություններից:






3․ Խնդրահարույց է Նախագծով Փրկարար ծառայության հրշեջ-փրկարարական գույքի բարելավման ներդրումային ծրագրի հատկացումների նվազեցումը, քանի որ հրշեջ-փրկարարական տեխնիկային ներկայացվող հստակ տեխնիկական պահանջների պայմաններում, ֆինանսավորման կրճատումը կարող է ռիսկեր ստեղծել ձեռք բերվող գույքի որակի ապահովման տեսանկյունից, ինչն էլ իր հերթին հակասում է հանրային ֆինանսների արդյունավետ և նպատակային կառավարման սկզբունքներին:     
Անդրադառնալով Նախագծի տեխնիկական մասին՝ հայտնում ենք.
4․ Նախագծի բոլոր հավելվածներից առաջարկում ենք հանել «ինն ամիս» սյունը:
 Նախագծի հավելված 10-ում՝
5․ 1234 ծրագրի 11001 միջոցառման շրջանակներում նվազեցվող 18211100/3 ԳՄԱ կոդի տողում «Գնման ձևը» սյունակում անհրաժեշտ է նշել «ՀԲՄ», 
6․ 1090 ծրագրի 31003 միջոցառման շրջանակներում ներառված 44221130/507 և 44221130/506 ԳՄԱ կոդերը չեն համապատասխանում դրանց դիմաց նշված «նախագծերի պատրաստում, ծախսերի գնահատում» անվանումներին, ինչով պայմանավորված՝ առաջարկում ենք հիշյալ ԳՄԱ կոդերի փոխարեն նշել համապատասխանաբար 71241200-507 և 71241200-506 ԳՄԱ կոդերը,
7․ Նախատեսվում է 5,100.0 հազար դրամ և 2,500.0 հազար դրամ հատկացնել 45311146/501 «այլ էլեկտրական մոնտաժային աշխատանքներ» և 71241200/506 «նախագծերի պատրաստում, ծախսերի գնահատում» գնման առարկաների ձեռք բերման նպատակով Գնումների մասին օրենքի 15-րդ հոդվածի 6-րդ մասի հիմքով 08.05.2026թ․ և 15.05.2026թ. կնքված պայմանագրերի ակտիվացման համար: Նկատի ունենալով, որ 08.11.2026թ. և 15.11.2026թ. լրանում է դրանց հիման վրա համաձայնագրեր կնքելու համար նախատեսված վեցամսյա ժամկետը՝ հայտնում ենք, որ եթե մինչև վերոնշյալ ժամկետները չհատկացվեն ֆինանսական միջոցներ, ապա պայմանագրերը կհամարվեն լուծված, ինչով պայմանավորված՝ հիշյալ գնման առարկաների ձեռք բերման նպատակով անհրաժեշտ կլինի կազմակերպել նոր գնման գործընթացներ:
8․ Նախագծով ներկայացված նվազեցումները հնարավոր չէ կատարել պայմանագրային պարտավորություններով ծանրաբեռնվածության պատճառով, ուստի առաջարկում ենք ծրագրում իրականացնել նշված նվազեցումները:
	























































1․ Ընդունվել է ի գիտություն։

 «Պետհամարանիշների պատրաստում» ծառայությունների ձեռքբերման նպատակով «Հայաստանի Հանրապետության 2026 թվականի պետական բյուջեի մասին» օրենքի N 6 հավելվածի լրացուցիչ ծախսերի առաջնահերթություններում այն ներառված է ՀՀ ՆԳՆ բաժնի «Ներքին գործերի նախարարության ոլորտի քաղաքականության մշակում, կառավարում, կենտրոնացված միջոցառումներ, մոնիտորինգ և վերահսկողություն» միջոցառմամբ նախատեսված  2976․ 6 մլն դրամ գումարի շրջանակում։ 
 Մնացած գնման առարակաների պահանջը ծագել է ընթացիկ տարում։

2․Ընդունվել է ի գիտություն։

ՀՀ կառավարության կողմից 2026 թվականի մայիսի 27-ին ընդունվել է «Հայաստանի Հանրապետության կառավարության 2007 թվականի հուլիսի 19-ի N 816-Ն որոշման մեջ լրացում և փոփոխություններ կատարելու մասին» N 759-Ն որոշումը։ Որոշման համաձայն՝ այլ կարգավորումներին զուգահեռ լրացվել են նաև ֆիզիկական և իրավաբանական անձանց տրանսպորտային միջոցների հաշվառման մեծ պահանջարկ ունեցող համարանիշերի չափորոշիչները, ՀՀ կառավարության  2026 թվականի մայիսի 27-ի N 759-Ն որոշմամբ լրացվող չափորոշիչներին համապատասխանող համարանիշների վաճառքից ՀՀ պետական բյուջե ստացված լրացուցիչ եկամուտները սույն թվականի հուլիսի 23-ից մինչև հոկտեմբերի 19-ը կազմել են 715 400,0  հազ դրամ և այդ միջոցները նախատեսվել են ՀՀ ՆԳՆ կարիքների բավարարման համար։


3․ Ընդունվել է ի գիտություն։

ՀՀ ՆԳՆ կարիքների համար նվազեցվող գնման առարկաների քանակական պահանջարկը բավարարվել է, միավոր գների նվազեցման արդյունքում առաջացած տնտեսումները առաջարկվում է ուղղել ՀՀ ՆԳՆ լրացուցիչ կարիքների բավարարմանը։




4․ Ընդունվել է։


5․ Ընդունվել է։


6․ Ընդունվել է։






7․ Ընդունվել է ի գիտություն։

 Հարցի կարգավորման նապատակով հանձնարարվել է մինչև պայմանագրային ժամկետների ավարտը ֆինանսական միջոցների հատկացումների ուղղությամբ կատարել աշխատանքներ։









8․ Ընդունվել է ի գիտություն։





	2․ ՀՀ ֆինանսների նախարարություն
	09.11.2026թ.

	
	01/34-1/28704-2026

	2026 թվականի հոկտեմբերի 26-ի N 43/6/329572-26 գրությամբ ներկայացված` ««Հայաստանի Հանրապետության 2026 թվականի պետական բյուջեի մասին» օրենքում վերաբաշխում, փոփոխություններ և լրացումներ, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու, Հայաստանի Հանրապետության ներքին գործերի նախարարությանը գումար հատկացնելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
Նախագծով նախատեսվում է ՀՀ 2026 թվականի պետական բյուջեով նախատեսված ՀՀ ներքին գործերի նախարարության (այսուհետ՝ Նախարարություն) «1234» ծրագրի «31001. ՀՀ ՆԳՆ տրանսպորտային միջոցներով ապահովվածության բարելավում» և «11001. Ներքին գործերի նախարարության ոլորտի քաղաքականության մշակում, կառավարում, կենտրոնացված միջոցառումներ, մոնիտորինգ և վերահսկողություն» միջոցառումներին ՀՀ կառավարության պահուստային ֆոնդից հատկացնել 715,400.0 հազար դրամ, որից 522,060.0 հազար դրամը նախատեսվում է ուղղել տրանսպորտային սարքավորումների իսկ 193,340.0 հազար դրամը՝ պետհամարանիշների տպագրման ծառայությունների ձեռքբերմանը: Միաժամանակ, Նախագծով նախատեսվում է Նախարարության ընդհանուր միջոցների շրջանակներում կատարել 555,052.6 հազար դրամի վերաբաշխում, այն ուղղելով հետևյալ ծախսային կարիքներին. 
- 265,896.7 հազար դրամ՝ պետհամարանիշների պատրաստման ծառայությունների, շենքերի և կառույցների ընթացիկ նորոգմանը և պահպանմանը, հատուկ նպատակային նյութերի ձեռքբերմանը,
- 276,133.9 հազար դրամ՝ գրասենյակային նյութեր և հագուստի ձեռքբերմանը,
- 5,100.0 հազար դրամ՝ այլ մեքենաներ և սարքավորումների ձեռքբերմանը,
- 1,190.0 հազար դրամ՝ շենքերի և շինությունների ձեռքբերմանը,
- 6,120.0 հազար դրամ՝ նախագծահետազոտական ծախսերին,
- 612.0 հազար դրամ՝ վարչական ծառայությունների ձեռքբերմանը:
Հարկ է նշել, որ վերաբաշխման շրջանակներում նվազեցումներն առաջարկվում են իրականացնել մի շարք հոդվածներից՝ ի հաշիվ ապրանքների և ծառայությունների գծով տնտեսված միջոցների, ընդ որում, 27,900,0 հազար դրամը նախատեսվում է նվազեցնել «Այլ նպաստներ բյուջեից» հոդվածից։ 
	Այդ կապակցությամբ հայտնում ենք հետևյալը․
1․ Շենքերի, շինությունների ընթացիկ նորոգման աշխատանքների ձեռքբերման նպատակով պահանջվող գումարը (19,999.9 հազար դրամ) նախատեսվում է ուղղել  Նախարարության ոստիկանության քրեական ոստիկանության գլխավոր վարչության կիբեռհանցագործությունների դեմ պայքարի վարչության կազմում ժամանակակից կիբեռլաբորատորիայի ստեղծմանը։ 
Այդ կապակցությամբ առաջարկում ենք հիմնավորմամբ ներկայացնել տեղեկատվություն, թե ինչու նշված ծախսային կարիքը չի ներկայացվել բյուջետային քննարկումների փուլում, և ինչով է պայմանավորված նշված ծախսի հրատապությունը։ Միաժամանակ, նկատի ունենալով, որ բյուջետային տարին մոտենում է ավարտին, լրացուցիչ հիմնավորման կարիք ունի ընթացիկ տարում նշված աշխատանքների իրականացման իրատեսականությունը:
2․ Այլ մեքենաներ և սարքավորումներ» հոդվածով պահանջվող 5,100․0 հազար դրամը նախատեսվում է ուղղել ոստիկանության Երևան քաղաքի, Էրեբունի համայնքի Խորենացի 158 հասցեում տեղադրված 4 էլեկտրական լիցքավորման կայանների մոնտաժային աշխատանքներին։ Միացումը նախատեսվում է իրականացնել գործող ենթակայանից՝ համապատասխան կահավորման արդյունքում, ինչը ենթադրում է վերազինում և էլեկտրական սարքավորումների մասնակի փոխարինում՝ անվտանգության պահանջների պահպանման և կայանների անխափան աշխատանքի ապահովման համար։ Մոնտաժային աշխատանքների իրականացումը պայմանավորված է նաև միջազգային ստանդարտներին համապատասխանությամբ և երկարաժամկետ շահագործման ապահովմամբ։ 
Այդ կապակցությամբ առաջարկում ենք ներկայացնել տեղեկատվություն, թե ինչու նշված ծախսային կարիքը չի ներկայացվել բյուջետային քննարկումների փուլում, և ինչով է պայմանավորված նշված ծախսի հրատապությունը ներկա փուլում։
3․ Նախագծով նախատեսվում է միջոցներ ուղղել Փրկարար ծառայության Արմավիրի, Վայոց ձորի և Գեղարքունիքի մարզային վարչությունների մասնաշենքերի համար գազաֆիկացման, ջրագծերի և կոյուղագծերի նախագծանախահաշվային փաստաթղթերի մշակմանը, սակայն 2027 թվականի պետական բյուջեի նախագծով (ներառյալ 2028-2029 թվականների համար ծրագրավորվող ցուցանիշները) նշված շինարարական աշխատանքների իրականացման համար ֆինանսական միջոցներ նախատեսված չեն։ Հետևաբար, նշված շինարարական աշխատանքների իրականացման համար առանց հետագա ֆինանսավորման աղբյուրի հստակեցման՝ նախագծահետազոտական ծախսերի կատարումը կարող է հանգեցնել միջոցների ոչ արդյունավետ օգտագործմանը:
4․ Ամփոփելով վերը նշված դիտարկումները՝ հայտնում ենք, որ Նախագծով նախատեսվող ծախսային կարիքների ֆինանսավորման առաջարկը (բացառությամբ պետհամարանիշների ձեռքբերման ծառայությունները) բյուջեի պլանավորման փուլում չի համարվել առաջնահերթ և չի ներառվել տվյալ տարվա պետական բյուջեի մասին օրենքի՝ լրացուցիչ ծախսերի առաջնահերթությունների հավելվածում (ՀՀ կառավարության 04.12.2025թ. N 1761-Ն որոշման (այսուհետ՝ Որոշում) 38-րդ կետի 7-րդ ենթակետ): Միաժամանակ, Նախագծով տրանսպորտային սարքավորումների ձեռքբերման համար որպես ֆինանսավորման աղբյուր է դիտարկվում ՀՀ կառավարության պահուստային ֆոնդը, որում ներկա պահին հասանելի ազատ միջոցներ առկա չեն։
Վերոգրյալով պայմանավորված՝ առաջարկում ենք ձեռնպահ մնալ բյուջետային քննարկումներից դուրս՝ հավելյալ ծախսային պարտավորություններ նախատեսող նախագծերի շրջանառումից, իսկ դրանք ՀՀ կառավարությունում քննարկումների արդյունքում առաջնահերթ և հրատապ համարվելու պարագայում ծախսերի ֆինանսավորումն իրականացնել Նախարարության ընդհանուր ծախսերի շրջանակներում՝ ելնելով ոլորտային առաջնահերթություններից: 
5․ Նախագծի տեխնիկական մասի վերաբերյալ հայտնում ենք, որ Նախագծով ներկայացված նվազեցումը՝ «1234» ծրագրի «11001» միջոցառման «Կենցաղային և հանրային սննդի նյութեր» հոդվածի գծով հնարավոր չէ կատարել՝ համապատասխան կարգադրիչի կողմից  գնումների անվանացանկում  պակասեցումները չկատարելու պատճառով:
6․ Միաժամանակ, hաշվի առնելով ՀՀ ՆԳՆ-ի կողմից շրջանառվող՝ ՀՀ պետական բյուջեում վերաբաշխումներ իրականացնելու, այդ թվում, ՀՀ կառավարության պահուստային ֆոնդից գումարներ հատկացնելու վերաբերյալ առաջարկությունները, ինչպես նաև բյուջետային տարվա ավարտը մնացած կարճ ժամանակահատվածն ու ՀՀ պետական բյուջեի կատարման նպատակով դրամական հոսքերի պլանավորման անհրաժեշտությունը՝ առաջարկում ենք սեղմ ժամկետում ՀՀ ֆինանսների նախարարություն ներկայացնել նախարարության համակարգման ոլորտների գծով 2026թ․ կանխատեսվող բոլոր ծախսային տնտեսումների և հավելյալ ծախսային կարիքների գնահատումների վերաբերյալ ամբողջական տեղեկատվությունը:
	














































1․ Ընդունվել է։

Գնման առարկայի ձեռքբերման կարիքը առաջացել է ընթացիկ տարում։ 19 999, 9 հազ դրամը ուղղվելու է ոչ միայն  կիբեռլաբորատորիայի ընթացիկ վերանորոգման աշխատանքներին, այլ նաև լրամաշակված նախագծով ներակայացվում է լաբորատորիայի գործարկման նպատակով անհրաժեշտ գույքի, մուտքի և ելքի վերահսկողության համակարգի ձեռքբերումը։






2․ Ընդունվել է ի գիտություն։

   ՆԳՆ բարեփոխումների շարունակությունն ապահովելու համար կարիքն առաջացել է ընթացիկ տարում։ 















3․ Ընդունվել է ի գիտություն։

 Կարիքն առաջացել է ընթացիկ տարում։










4․ Ընդունվել է ի գիտություն։

  Լրամշակված նախագծով պետհամարանիշների վաճառքից գոյացած 715 400,0 հազ դրամի գումարի հատկացումը ներկայացվում է եկամուտ ծախս ձևաչափով։













5․ Ընդունվել է։



                       6․ Ընդունվել է ի գիտություն։
 Հարկ է նշել, որ շրջանառության մեջ է դրվել ՀՀ կառավարության որոշման նախագիծ՝ ՀՀ ՆԳՆ բյուջետային հատկացումների շրջանակում կատարվող  վերաբաշխումների 2 տոկոս սահամանաչափի բարձրացման վերաբերյալ։ Նախարարության կողմից իրականացված հաշվարկների և գնահատումների արդյունքում մինչև տարեվերջ օբյեկտիվ անհրաժեշտություն է առաջացել իրականացնել ընդհանուր 7,185․1 մլն ՀՀ դրամի վերաբաշխում, որից՝ 5,897․6 մլն դրամը ՆԳՆ ծառայողների ատեստավորման համար պահանջվող գումարն է, 387,8 մլն դրամը՝ հիմնականում 112 ծառայության ծրագրի և Պարեկային ծառայության տրանսպորտային միջոցների ազդանշանային համակարգերի սպասարկման, տրանսպորտային միջոցների տարհանման ծառայությունների ձեռքբերման գումարն է  և այլն։
Միաժամանակ հայտնում ենք, որ ներկա դրությամբ մինչև տարեվերջ տնտեսումներ չեն կանխատեսվում։




ՀՀ ներքին գործերի նախարարություն
